SL
5.12.2022
Uradni list Evropske unije
C 463/7
Stranki v postopku v glavni stvari Tožeča stranka: Rigall Arteria Management Sp. z o.o. sp. k.
Tožena stranka: Bank Handlowy w Warszawie S.A.
Izrek Člen 7(1)(b) Direktive Sveta z dne 18. decembra 1986 o usklajevanju zakonodaje držav članic o samozaposlenih trgovskih zastopnikih (86/653/EGS) je treba razlagati tako, da je s pogodbo mogoče odstopiti od pravice, ki jo ta določba zagotavlja samozaposlenim trgovskim zastopnikom, da prejmejo provizijo za posel, ki je bil v času veljavnosti pogodbe o trgovskem zastopanju sklenjen s tretjo osebo, ki jo je tak zastopnik že prej pridobil kot stranko pri sklepanju podobnih poslov.
(1)
UL C 182, 10.5.2021.
Sodba Sodišča (četrti senat) z dne 13. oktobra 2022 (predloga za sprejetje predhodne odločbe Administratīvā rajona tiesa, Administratīvā apgabaltiesa – Latvija) – „Baltijas Starptautiskā Akadēmija“ SIA (C-164/21), „Stockholm School of Economics in Riga“ SIA (C-318/21) / Latvijas Zinātnes padome (Združeni zadevi C-164/21 in C-318/21) (1) (Predhodno odločanje – Uredba (EU) št.
651/2014 – Člen 2, točka 83 – Neposredno in brezpogojno sklicevanje na pravo Unije – Dopustnost vprašanj – Pomoč za raziskave in razvoj ter inovacije – Pojem „organizacija za raziskovanje in širjenje znanja“ – Visokošolska izobraževalna ustanova, ki opravlja gospodarske in negospodarske dejavnosti – Določitev glavnega cilja) (2022/C 463/08) Jezik postopka: latvijščina Predložitveni sodišči Administratīvā rajona tiesa, Administratīvā apgabaltiesa
Stranke v postopku v glavni stvari Tožeči stranki: „Baltijas Starptautiskā Akadēmija“ SIA (C-164/21), „Stockholm School of Economics in Riga“ SIA (C-318/21) Tožena stranka: Latvijas Zinātnes padome
Izrek 1.
Člen 2, točka 83, Uredbe Komisije (EU) št.
651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 [PDEU] je treba razlagati tako, da se subjekt zasebnega prava, ki opravlja več dejavnosti, med katerimi je raziskovalna dejavnost, vendar pretežni del njegovih prihodkov izvira iz gospodarskih dejavnosti, kot je opravljanje plačljivih izobraževalnih storitev, lahko šteje za „organizacijo za raziskovanje in širjenje znanja“ v smislu te določbe, če je glede na vse upoštevne okoliščine primera mogoče ugotoviti, da je njegov glavni cilj neodvisno izvajanje dejavnosti temeljnih raziskav, industrijskih raziskav ali eksperimentalnega razvoja, ki so morda dopolnjene z dejavnostmi razširjanja rezultatov teh raziskovalnih dejavnosti prek izobraževanja, objav ali prenosa znanja.
V tem okviru od takega subjekta ni mogoče zahtevati, da mora biti določen delež njegovih prihodkov ustvarjenih z negospodarskimi dejavnostmi raziskovanja in razširjanja znanja.